കിംസ്ഹെല്ത്തിന്റെ ഒബ്സ്റ്റെട്രിക്സ് ആന്ഡ് ഗൈനക്കോളജി വിഭാഗത്തിന് പുരസ്കാരം തിരുവനന്തപുരം: ദക്ഷിണേന്ത്യയിലെ ഏറ്റവും മികച്ച ആശുപത്രിക്കുള്ള ഇക്കണോമിക് ടൈംസിന്റെ ഹെല്ത്ത്കെയര് പുരസ്കാരം കിംസ്ഹെല്ത്ത് സ്വന്തമാക്കി. ഒബ്സ്റ്റെട്രിക്സ് ആന്ഡ് ഗൈനക്കോളജി വിഭാഗത്തിന്റെ വൈദഗ്ധ്യമേറിയ ചികിത്സാമികവിനും കാര്യക്ഷമമായ പ്രവര്ത്തനങ്ങള്ക്കും അത്യാധുനിക സജ്ജീകരണത്തിനുമാണ് പുരസ്കാരം. കിംസ്ഹെല്ത്തിന് ഇക്കണോമിക് ടൈംസിന്റെ ഹെല്ത്ത്കെയര് പുരസ്കാരം ലഭിച്ചതില് ചാരിതാര്ത്ഥ്യമുണ്ടെന്ന് കിംസ്ഹെല്ത്ത് ഗ്രൂപ്പ് ചെയര്മാനും മാനേജിംഗ് ഡയറക്ടറുമായ ഡോ. എം. ഐ. സഹദുള്ള പറഞ്ഞു. കിംസ്ഹെല്ത്തിലെ പുതിയ അത്യാധുനിക കെട്ടിടസമുച്ചയമായ കിംസ്ഹെല്ത്ത് ഈസ്റ്റിലാണ് ഒബ്സ്റ്റെട്രിക്സ് ആന്ഡ് ഗൈനക്കോളജി വിഭാഗം പ്രവര്ത്തിക്കുന്നത്. വിദഗ്ധരായ 15 ഡോക്ടര്മാരാണ് കിംസ്ഹെല്ത്തില് ഈ വിഭാഗത്തില് സേവനമനുഷ്ഠിക്കുന്നത്.